Sailing to Philadelphia

Sailing to Philadelphia er det andre soloalbumet til den britiske songaren og gitaristen Mark Knopfler, gjeve ut 26. september 2000 av Vertigo Records internasjonalt, og av Warner Bros. Records i USA. Gjesteartistar på albumet er James Taylor og Van Morrison.

Tittelsporet er basert på Mason & Dixon av Thomas Pynchon, ein roman om Charles Mason og Jeremiah Dixon, to engelske landmålarar som oppretta grensa mellom Pennsylvania og Maryland, Delaware og Virginia i 1760-åra. Grensa vart seinare kjend som Mason-Dixon-linja og vart nytta sidan 1820-åra for å skilje Sørstatane og Nordstatane i USA.

Mottaking

William Ruhlmann gav albumet tre av fem stjerner i meldinga si for AllMusic og skreiv at «i song etter song på dette albumet får du ei kjensle av at han byrja å spele på ein kjend song innan ein spesifikk sjanger, og til slutt endra han nok til at han kunne kalla det ein original song». I ei melding for Rolling Stone gav David Wild albumet tre og ei halv av fem stjerner, og skreiv om albumet at det var «eit gledeleg tilbakeblikk» til det tidlegare arbeidet til Knopfler med Dire Straits. Wild skreiv vidare:

I 2002 hadde albumet seld meir enn 3,5 millionar eksemplar verda over. I somme område, til dømes i Vest-Europa, vart albumet gjeve ut på HDCD og på ein 5.1-kringlyds DVD-A.

Turné
I 2001 la Knopfler ut på turné for å marknadsføre albumet. Turneen starta 27. mars 2001 i Mexico City i Mexico, omfatta 80 konsertar i 68 byar og enda 31. juli 2001 i Moskva i Russland. Turneen bestod av tre delar: Mexico og Sør-Amerika, Nord-Amerika og Europa med Russland. Turnébesetninga var Mark Knopfler (gitar, vokal), Guy Fletcher (klaverinstrument), Richard Bennett (gitar), Glenn Worf (bass), Chad Cromwell (trommer), Geraint Watkins (piano, trekkspel) og Mike Henderson (gitar, mandolin, fiolin, munnspel).

Madrid-konserten den 2. juli 2001 vart filma og gjeven ut på DVD-Video i november 2002. Toronto-konserten i Massey Hall i mai 2001 vart òg spelt inn, men berre tre songar frå denne konserten er offisielt gjeve ut: «Speedway at Nazareth» (B-sida til «Wye Aye Man»), «Who's Your Baby Now» (B-sida til «Boom, Like That») og «Brothers in Arms» (på ei avgrensa utgåve av albumet The Ragpicker's Dream).

Innhald
Internasjonal versjon

USA-versjon

Medverkande
Musikk
 Mark Knopfler – vokal, gitarar
 Richard Bennett – gitarar, strengeinstrument
 Jim Cox – piano, Hammondorgel
 Guy Fletcher – klaverinstrument, korvokal
 Glenn Worf – bass
 Chad Cromwell – trommer
 James Taylor – vokal (2)
 Van Morrison – vokal (5)
 Gillian Welch og David Rawlings – vokal (8,10)
 Glenn Tilbrook og Chris Difford – vokal (internasjonal 6)
 Aubrey Haynie – fiolin (1,10)
 Paul Franklin – pedal steelgitar, lap steelgitar
 Danny Cummings – perkusjon
 Mike Haynes – flygelhorn
 Jim Hoke – autoharp, munnspel
 Jim Horn – barytonsaksofon, tenorsaksofon
 Wayne Jackson – trompet
 Harvey Thompson – tenorsaksofon
 Frank Ricotti – marimba
 Duane Starling – vokal
 Chris Willis – vokal

Produksjon
 Mark Knopfler – produsent
 Chuck Ainlay – produsent, lydteknikar, miksing
 Chubba Petocz – lydteknikar
 Jon Bailey – assisterande lydteknikar
 Graham Lewis – assistent
 Mark Ralston – assistent
 Aaron Swihart – assistent
 Denny Purcell – mastering
 Jonathan Russell – masteringassistent
 Andrew Williams – portrettfotografi
 Eric Conn – redigering
 Sandy Choron – fotoregi
 Harry Choron – design
 Jose Molina – fotografi (framside)
 James Gritz – fotografi (bakside)
 Ben Mikaelsen – fotografi (andre)

Lister
Liste (2000)Plassering

Salstrofé

Singlar

What It Is

«What It Is» var den første singelen frå albumet. Ein lengre versjon av songen vart gjeven ut i Mexico med eit ekstra vers: 
And the highwayman stands blowing on his fingers by the green
I've walked inside his shoes before so I always buy his magazine
He's with a local mystery with blood stains on her hands
I like the way she winks at me but I leave her with the highwayman

Den instrumentale delen av songen vart nytta som kjenningsmelodi for CBC Radio One-programmet Dispatches.

Innhald
Alle songar skrivne av Mark Knopfler.

Sailing to Philadelphia

«Sailing to Philadelphia» var den andre singelen frå albumet. Songen er ein duett mellom Knopfler og den amerikanske visesongaren James Taylor. Songen er skriven i ein sjølvbiografisk stil og handlar om Jeremiah Dixon og Charlie Mason, ein «Geordie boy» og ein astronom, som segla til Amerika frå Storbritannia. Dixon (Mark Knopfler) meinte det var eit «land av mogelegheiter» i vest, som Mason (James Taylor), «stjernekikkaren» ikkje trur på. Mot slutten av songen indikere rtekste at Dixon hadde rett. 

Innhald
Alle songar skrivne av Mark Knopfler.

Silvertown Blues

«Silvertown Blues» var den tredje og siste singelen frå albumet. Han vart gjeven ut som singel berre i Nederland og Belgia, men vart spelt på radio i mange europeiske land, særleg Frankrike. Songen vart ikkje spelt på konsertane under Sailing to Philadelphia-turneen. 

Silvertown er eit industriområde på nordbreidda av Themsen i London, og songen handlar særleg om bygginga av det økonomisk mislukka Millennium Dome. Han vart bygd p åein stad som var forureina av giftig avfall frå East Greenwich Gas Works som var i drift får 1889 til 1985.
From the poisinous drains a vision appears
New circle of cranes, a new reason to be here
A big silver dome rising up into the dawn
Above the church and the homes were all the silver is gone

Innhald
Alle songar skrivne av Mark Knopfler.

Kjelder
Denne artikkelen bygger på «Sailing to Philadelphia» frå ,  den 19. januar 2015. 
 oppgav desse kjeldene:

Bakgrunnsstoff
 Sailing to Philadelphia på den offisielle heimesida til Mark Knopfler

Kategori:Mark Knopfler-album
Kategori:Musikkalbum frå 2000
Kategori:Album produserte av Mark Knopfler
Kategori:Album produserte av Chuck Ainlay
Kategori:Mercury Records-album
Kategori:Vertigo Records-album
Kategori:Warner Bros. Records-album
Kategori:Musikk basert på romanar
Kategori:Nummer-ein-album i Tyskland
Kategori:Nummer-ein-album i Italia
Kategori:Nummer-ein-album i Sveits
Kategori:America-songar